<classify> Taifa Queens walioondoka nchini Alhamisi chini ya udhamini wa Benki ya Covenant, ilikubali kichapo cha mabao 55-37 kutoka kwa Zambia katika mashindano hayo yanayoshirikisha nchi tano.Pamoja na Taifa Queens kupewa nafasi kubwa ya kufanya vizuri baada ya wakali Afrika Kusini, Malawi na Uganda kutoshiriki sababu ya ukata, ilipoteza mchezo mwingine na kuzidi kupoteza matumaini ya kufanya vizuri.Timu hiyo iliyoondoka na wachezaji 17 na viongozi watatu wakiongozwa na mwenyekiti wa Chama cha Netiboli Tanzania Chaneta, Annie Kibira, ilipokea kichapo kingine cha mabao 44-42 kutoka kwa wenyeji Botswana.Awali, mashindano hayo yalitakiwa kufanyikia Tanzania lakini yalihamishwa bila sababu zozote na kupelekwa Namibia, ambako nako yalihamishiwa Gaborone, Botswana katika dakika za majeruhi.Zambia na Tanzania ndizo zilikuwa zinapewa nafasi kubwa ya kutawala mashindano hayo kwa kuwa zinashika nafasi ya juu katika ubora wa mchezo huo Afrika, lakini hazijacheza mashindano ya kimataifa kwa zaidi ya miaka miwili.Tanzania katika viwango vya Shirikisho la Kimataifa la Netiboli INF, iko katika nafasi ya 15 duniani wakati Zambia ni wa 18, Botswana ya 16, Swaziland ya 33 na Namibia ni ya 31.Katika mchezo mwingine, Swaziland ilitoa kipigo baada ya kuifunga wenyeji Botswana kwa mabao 44-42 .  <topic>: michezo 